CELEX: 62009TA0135
Language: sl
Date: 2012-11-14 00:00:00
Title: Zadeva T-135/09: Sodba Splošnega sodišča z dne 14. novembra 2012 – Nexans France in Nexans proti Komisiji ( „Konkurenca — Upravni postopek — Tožba za razglasitev ničnosti — Akti, sprejeti med pregledom — Vmesni ukrepi — Nedopustnost — Odločba o odreditvi pregleda — Obveznost obrazložitve — Varstvo zasebnosti — Dovolj resni indici — Sodni nadzor“ )

22.12.2012   
            
            
               SL
            
            
               Uradni list Evropske unije
            
            
               C 399/16
            
         Sodba Splošnega sodišča z dne 14. novembra 2012 – Nexans France in Nexans proti Komisiji
   (Zadeva T-135/09) (1)
   
   (Konkurenca - Upravni postopek - Tožba za razglasitev ničnosti - Akti, sprejeti med pregledom - Vmesni ukrepi - Nedopustnost - Odločba o odreditvi pregleda - Obveznost obrazložitve - Varstvo zasebnosti - Dovolj resni indici - Sodni nadzor)
   2012/C 399/27
   Jezik postopka: angleščina
   
      Stranke
   
   
      Tožeči stranki: Nexans France SAS (Pariz, Francija); in Nexans SA (Pariz) (zastopniki: M. Powell, solicitor, J. P. Tran Thiet, odvetnik, in G. Forwood, barrister)
   
      Tožena stranka: Evropska komisija (zastopniki: sprva X. Lewis in N. von Lingen, nato N. von Lingen in V. Di Bucci, agenti)
   
      Predmet
   
   Prvič, predlog za razglasitev ničnosti odločbe Komisije C(2009) 92/1 z dne 9. januarja 2009, s katero je bilo družbi Nexans SA in njeni hčerinski družbi Nexans France SAS naloženo, naj se podredita pregledu v skladu s členom 20(4) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 [ES] in 82 [ES] (UL 2003, L 1, str. 1) (zadeva COMP/39.610); drugič, predlog, naj Sodišče prve stopnje za nezakonito razglasi odločbo Komisije, sprejeto med tem pregledom, da v celoti kopira datoteke, da jih bo kasneje v svojih prostorih analizirala; tretjič, predlog za razglasitev ničnosti odločbe Komisije o zaslišanju zaposlenega družbe Nexans France med pregledom, in četrtič, predlog, naj Sodišče prve stopnje sprejme določene ukrepe zoper Komisijo.
   
      Izrek
   
   
               1.
            
            
               Odločba Komisije C(2009) 92/1 z dne 9. januarja 2009, s katero je bilo družbi Nexans SA in vsem družbam, ki jih neposredno ali posredno nadzoruje, vključno z družbo Nexans France SAS, naloženo, naj se podredijo pregledu v skladu s členom 20(4) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 [ES] in 82 [ES], se za nično razglasi v delu, v katerem se nanaša na električne kable, ki niso električni visokonapetostni podmorski in podzemni kabli in z njimi povezani materiali.
            
         
               2.
            
            
               V preostalem se tožba zavrne.
            
         
               3.
            
            
               Družbi Nexans in Nexans France nosita svoje stroške in polovico stroškov, ki jih je priglasila Evropska komisija.
            
         
               4.
            
            
               Komisija nosi polovico svojih stroškov.
            
         
      (1)  UL C 141, 20.6.2009.